GiliGold/VAD_KnessetCorpus huggingface dataset:
רוני בר-און: לא יקרה פה שום דבר פחות משעמם ממה שקרה עד עכשיו, אלא אם הם באמת יעצבנו אותי, ואז יכול להיות מעניין.
רוני בר-און: כן, משרד החוץ?
רוני בר-און: מה לא טוב עכשיו?
רוני בר-און: הייתם משנים את ההצהרה של דניאל בטח, לא?
רוני בר-און: אם היו נותנים לכם לנסח אותה.
קרן דוזורץ: רציתי לשאול לגבי הרכב הוועדה המייעצת, היו הרבה דיונים ולא ברור לי בסוף מה---
מירי פרנקל שור: אני קוראת וזה הסיכום: נציג משרד הביטחון, נציג השר להגנת הסביבה, נציג שר התיירות, נציג שר החקלאות---
רוני בר-און: לא, מחקנו את שר החקלאות, לא?
קריאות: לא, לא.
רוני בר-און: נכון, לא מחקנו.
רוני בר-און: מישהו העיר שם שהם חברים של הפיתוח, אבל לא סומכים עליהם.
מירי פרנקל שור: נציג השר לפיתוח הנגב והגליל, נציג משרד החוץ, נציג המועצות האזוריות ונציג ציבור.
עדי אשכנזי: רק לשנות את זה לשיתוף פעולה אזורי, ביחד, כי זה תחת אותו שר; פיתוח הנגב והגליל ושיתוף פעולה אזורי.
מירי פרנקל שור: כשהם יכתבו, הם יכתבו את השם המלא.
ישראל חסון: (קריאה): "תפקידי הוועדה המייעצת.
ישראל חסון: 12.
ישראל חסון: תפקידי הוועדה המייעצת הם: (1) להכין ולהגיש לשר הביטחון חוות דעת בנוגע לתכנית הרב שנתית של המִנה
ישראל חסון: לת, לא יאוחר מ-60 יום לאחר קבלתה מהמִנהלת; (2) להכין ולהגיש לשר הביטחון חוות דעת בנוגע לתכנית השנתית של המִנה
ישראל חסון: לת, לא יאוחר מ-45 יום לפני תחילת שנת הכספים של כל שנה; (3) לערוך בקרה ומעקב אחר יישום התכנית של המִנהלת".
ישראל חסון: "פרק ד': פינוי מוקשים".
ישראל חסון: "סימן א' " "אישור תכניות לפינוי שדות מוקשים.
ישראל חסון: 13.
ישראל חסון: (א) המִנהלת תגיש הצעה לתכנית רב שנתית לפינוי שדות מוקשים, בתוך שנה מיום פרסום חוק זה, לשר הביטחון ולוועדה המייעצת.
ישראל חסון: "(ב) המִנהלת תגיש הצעה לתכנית שנתית לפינוי שדות מוקשים, בכל שנה, לא יאוחר מ-90 ימים לפני תחילת שנת הכספים של כל שנה, לשר הביטחון ולוועדה המייעצת.
ישראל חסון: "(ג) שר הביטחון רשאי, לאחר שקיבל את הצעת התכנית הרב שנתית של המִנהלת ועיין בחוות הדעת של הוועדה המייעצת כאמור, לאשר את ההצעה ולהורות למִנהלת לשנותה כפי שיורה.
ישראל חסון: "(ד) שר הביטחון רשאי, לאחר שקיבל את הצעת התכנית השנתית של המִנהלת ועיין בחוות הדעת של הוועדה המייעצת כאמור, לאשר את ההצעה או להורות למִנהלת לשנותה כפי שיורה.
ישראל חסון: "(ה) לאחר אישור התכנית, כאמור בסעיפים קטנים (ד) ו-(ה) יציג שר הביטחון את התכניות לממשלה".
רוני בר-און: מה הבעיה?
רוני בר-און: אין בעיה.
ישראל חסון: (מקריא): "שיתוף פעולה בין המִנהלת לצבא הגנה לישראל.
ישראל חסון: 14.
ישראל חסון: (א) צבא ההגנה לישראל יעביר למִנהלת את רשימת שדות המוקשים, ואחת לשנה יעביר לה את רשימת השינויים שחלו בה.
ישראל חסון: "(ב) צבא ההגנה לישראל יעביר למִנהלת את כל המידע שיש ברשותו לגבי שדות המוקשים הניתנים לפינוי, לרבות סוג המוקשים, קווי הגדרות ונקודות ייחוס לסימון שדות המוקשים".
רוני בר-און: פה עולה שאלה האם המִנהלת, מרגע שקמה המִנהלת וועדה מייעצת, בהתייחסות שלה למערכת הביטחון היא רק פסיבית או גם אקטיבית?
רוני בר-און: האם המִנהלת יכולה להיות במצב שבו היא מבקשת מהצבא לקיים דיון או לנמק למה שדה איקס או שדה וואי, במגבלות הנימוס והאוטוריטה של הצבא לקיים דיון, למה זה לא יפונה או למה לא ישונו סדרי עדיפויות.
בצלאל טרייבר: באופן עקרוני הדבר הזה מתבצע גם היום ביום יום---
רוני בר-און: מאה אחוז, אז בואו---
נסים זאב: שר הביטחון ממילא אחראי על שניהם.
רוני בר-און: אז אנחנו נוסיף פה לסעיף 14 סעיף קטן (ג), 'המִנהלת רשאית', אני לא רוצה להגיד לדרוש ולא בתוך 30 יום, אלא בפרק זמן סביר, למה שדה איקס, וואי, זד, איננו ראוי להיכנס בתכנית העבודה שלה.
נסים זאב: זה היה בנוסח הקודם.
רוני בר-און: בסדר גמור, מאה אחוז.
רוני בר-און: אם הנוסח הקודם יהיה מקובל על הצבא, אני אשמח.
רוני בר-און: זה בסדר?
רוני בר-און: אין הערות.
מירי פרנקל שור: משרד המשפטים---
רוני בר-און: אז יתנגד, נו.
רוני בר-און: משרד המשפטים, with all respect, כבר עברו דברים שהוא גם התנגד אליהם.
רוני בר-און: אני וגב' קרלינסקי מכירים מלפני 21 שנים.
ישראל חסון: (קריאה): "פינוי מוקשים בגן לאומי, שמורת טבע או אתר עתיקות.
ישראל חסון: 15. (א) פינוי מוקשים בגן לאומי או בשמורת טבע, וכן מעבר בגן לאומי או בשמורת טבע לשם פינוי שדה מוקשים ייעשו לאחר התייעצות המִנהלת עם מנהל רשות הטבע והגנים; לא יטופל בערך טבע מוגן מטעם המִנהלת, המפעיל או החברה המפקחת, אלא באישור מנהל רשות הטבע והגנים".
אליעז פיקובסקי: אנחנו רק מבקשים לשנות את הסעיף, שיהיה סעיף ברור של שמירת דינים, לוודא שהחוק הזה לא פוגע בסמכויות של רשות הטבע והגנים מכח חוק, רק שמירת דינים.
רוני בר-און: שמירת דינים היא הוראה ג'נרלית ולא צריך להכניס את זה בכל חוק בנפרד.
אליעז פיקובסקי: לא, אבל הסעיף הזה איך שהוא מנוסח---
רוני בר-און: שמעתי ואני אומר לך עוד פעם, שמירת דינים כבודה במקומה מונח, היא לא צריכה אזכור בכל חוק שיש בו איזה שהוא ואריאנט שמישהו חושב שפוגעים בסמכויותיו.
רוני בר-און: לא פוגעים, לא ייכנס.
רוני בר-און: ניסחתי בנימוס.
אליעז פיקובסקי: אבל ברשותך, יושב ראש הוועדה, רשום פה 'בהתייעצות'.
אליעז פיקובסקי: החוק היום לא מדבר על התייעצות, הוא מדבר על קבלת היתר ויש מנגנון שעושים מול הרשות.
רוני בר-און: אז זה יהיה סוג ההתייעצות, ייפנו לקבל ההיתר.
רוני בר-און: תגידו לי איזה משרדים ממשלתיים עזבו כבר, אז אני אעיף אותם מהקרן ואעיף אותם מהוועדה המייעצת.
רוני בר-און: מי הלך?
רוני בר-און: חקלאות הלך?
רוני בר-און: פיתוח הגליל הלך?
רוני בר-און: כולכם מועמדים לעוף מהוועדות.
יעקב ברקאי: אם אני אצא, אתה תוציא את השורה של התקציב?
רוני בר-און: אני מוסיף, 54.
רוני בר-און: לא יהיה חיבור.
רוני בר-און: אני מבין שזאת הדרישה, אני אומר ששמירת דינים קיימת גם בהיעדר הוראה מפורשת.
רוני בר-און: ההוראה בעניין שמירת דינים עולה כצורך בדבר חקיקה במקום שהדינים נראים לכאורה כמתנגשים, אז כותבים את זה.
רוני בר-און: פה הדינים לא מתנגשים, והסמכויות והזכויות והאחריות של המשרד לאיכות הסביבה בנושא של גנים לאומיים לא נפגעות---
מירי פרנקל שור: הן נפגעות.
רוני בר-און: איך?
מירי פרנקל שור: הן נפגעות מכיוון.
מירי פרנקל שור: .. אבל קבלת שמירת דינים יכולה להביא את מנהל רשות הטבע והגנים להטיל וטו על פינוי מוקשים.
מירי פרנקל שור: לכן אנחנו באים עם הסעיף הזה ואומרים שאם יש צורך לפנות מוקשים, זה ייעשה בהתייעצות, על מנת לא לפגוע בערכי טבע מוגנים, אבל בסופו של דבר מנהל רשות הטבע והגנים לא יכול לומר, למרות כל ההחלטות, שלא ניתן יהיה לפנות ללא הסכמתכם.
רוני מלכה: לא, זה בניגוד לחוק, מה שאת אומרת.
רוני מלכה: הרי יש חוק גנים לאומיים שמורות טבע, שכל פעולה שמתבצעת בגנים לאומיים ושמורות טבע, מחייבת קבלת היתר.
רוני מלכה: זה על פי החוק.
קריאה: לא כולל שטחים ציבוריים.
רוני מלכה: אי אפשר לחוקק חוק שגובר על חוק, או שאת צריכה להודיע שאת מבטלת---
רוני בר-און: אתה לוקח אותנו למקום שאנחנו נחוקק את החוק, כי הצורך---
רוני מלכה: אלא אם כן, אדוני היושב ראש, אנחנו לא רוצים, אנחנו רוצים לפנות את המוקשים מהשמורות והגנים.
רוני מלכה: זאת אומרת אין פה מכשלה, ההיפך.
רוני בר-און: אז מה אתה מציע?
רוני בר-און: אז תיקח את החוק כמו שהוא ואני מאמין שהרצון לפנות את השמורות ואת הגנים מהמוקשים לא ייגמר אחרי שאני ואתה נסיים את תפקידינו, אלא כל ממשיכינו ידבקו בדבר הזה וכשתבוא המִנהלת למנהל הרשות הזה בעוד מאה שנה, הוא יגיד לה 'תפנו, תפדאללו'.
רוני מלכה: לא תהיה בעיה, רק שכתבנו שעל פי כל דין.
קריאה: אדוני, אבל שלא תהיה פה זכות וטו.
רוני בר-און: מנסים להרגיע אותו, אז אתה שופך עוד קצת דלק למדורה.
רוני מלכה: אנחנו עובדים היום עם הצבא, ואנחנו מפנים מוקשים.
רוני בר-און: מאה אחוז, אז מה שהצענו זו בדיוק הדרך למה שכתוב אצלכם בעשר הדברות, בדברה מספר אחת, פיתוח בר קיימא.
רוני בר-און: זאת אומרת אנחנו נדבר איתכם, המִנהלת, ואתם תדברו איתנו, מפני שכולם רוצים להגיע למטרה המשותפת.
רוני בר-און: נתחיל עם שמירת הדינים, אז לך יהיה חוק ולו יהיה חוק, ולא יפנו מוקשים משמורות טבע.
רוני מלכה: אנחנו לא נמנע---
רוני בר-און: מאה אחוז, אז אני מציע לכם, קבל את זה שאני אומר לך בסוף היום, החוק שלא עושים בשמורה שום דבר בלעדיך, ולהם יש אינטרס ולכם יש אינטרס, יגרום לכם להידברות יותר טובה ממה שיהיה כתוב שמירת דינים.
רוני בר-און: מניסיון רב שנים אני אומר לך את זה.
ישראל חסון: (מקריא): "(ב) פינוי מוקשים באתר עתיקות או מעבר בו לשם כך ייעשו לאחר התייעצות המִנהלת עם מנהל רשות העתיקות; לא יטופל בעתיקה מטעם המִנהלת, המפעיל או החברה המפקחת, אלא באישור מנהל רשות העתיקות".
ישראל חסון: "סימן ב': מפעיל וחברה מפקחת".
ישראל חסון: "מפעיל וחברה מפקחת" 16.
ישראל חסון: (א) מפעיל שנבחר לפי חוק זה, יפנה את המוקשים משדה המוקשים שהוטל עליו לפנותו.
ישראל חסון: "(ב) החברה המפקחת תבקר את פעילות המפעיל ותאשר לאחר בדיקתה כי שדה המוקשים שהוטל על המפעיל לפנות פנוי ממוקשים; לא אישרה החברה המפקחת כי שד המוקשים פנוי ממוקשים, תודיע על כך למִנהלת.
ישראל חסון: "ניגוד עניינים.
ישראל חסון: 17.
ישראל חסון: (א) לא תיבחר חברה מפקחת לפי חוק זה, אם מילוי תפקידה עלול לגרום לה, לבעל אמצעי שליטה בה או לנושא משרה בה להימצא, במישרין או בעקיפין, במצב של ניגוד עניינים בינם לבין המפעיל שנבחר לפינוי שדה המוקשים.
ישראל חסון: "הפסקת התקשרות.
ישראל חסון: 18.
ישראל חסון: המִנהלת רשאית בכל עת לבטל התקשרות עם מפעיל או עם חברה מפקחת, לאחר שנתנה להם הזדמנות להשמיע את טענותיהם, אם נוכחה כי התקיים אחד מאלה: (1) ההתקשרות נעשתה על יסוד מידע כוזב או מטעה; (2) המפעיל או החברה המפקחת, לפי העניין, הפרו הוראה מההוראות לפי חוק זה או תנאי מתנאי ההתקשרות; (3) נמצא כי קיים ניגוד עניינים בין המפעיל לחברה המפקחת".
נסים זאב: פה אנחנו מבקשים שזו לא תהיה רק הפסקת התקשרות, כי זה ממילא באופן חוזי אנחנו יכולים לעשות, אנחנו מבקשים שתהיה סמכות השעיה למי שמפר את ההוראות, כי זה דיני נפשות פה.
רוני בר-און: קיבלנו, יירשם, יתוקן בהתאם.
רוני בר-און: אתה צודק.
רוני בר-און: פה אין זמן, לפעמים, וצריך לעצור מרגע לרגע, להעיף מפעיל מהשטח ואני בהחלט מקבל את ההערה וזה ייכנס לוורסיה שתעלה למליאה.
ישראל חסון: (מקריא): " סימן ג' ".
ישראל חסון: "שטח סגור ושחרורו.
ישראל חסון: 19.
ישראל חסון: (א) עם בחירת מפעיל לפינוי שדה מוקשים ולאחר שעמד בכל התנאים שקבעה המִנהלת, ייתן מפקד צבאי או מי מטעמו תעודת היתר בכתב למפעיל להיכנס לשטח, בהתאם לתקנה 125 לתקנות ההגנה (שעת חירום), 1945 (להלן 'תעודת היתר'); לאחר סיום עבודתו בהתאם לתכנית, ישלח המפעיל למִנהלת אישור בכתב שהשטח פנוי ממוקשים ותבוטל תעודת ההיתר שניתנה לו.
ישראל חסון: "(ב) עם בחירת החברה המפקחת ולאחר שעמדה בכל התנאים שקבעה המִנהלת, ייתן מפקד צבאי או מי מטעמו תעודת היתר לביצוע עבודתה; לאחר סיום עבודת החברה המפקחת, תשלח החברה המפקחת למִנהלת אישור בכתב שהשטח פנוי ממוקשים ותבוטל תעודת ההיתר שניתנה לה.
ישראל חסון: "(ג) קבעה המִנהלת כי שדה מוקשים אינו פנוי ממוקשים, או אקבעה החברה המפקחת כי שדה מוקשים אינו פנוי ממוקשים, והורתה המִנהלת למפעיל לשוב ולפנות אותו, ייתן המפקד הצבאי, או מי מטעמו, תעודת היתר למפעיל ולחברה המפקחת לשם ביצוע עבודתם, והוראות סעיפים קטנים (א) ו-(ב) יחולו.
ישראל חסון: "(ד) הופסקה התקשרות עם מפעיל או עם חברה מפקחת בטרם סיימו את עבודתם, בהתאם לסעיף 15, תבוטל תעודת ההיתר שניתנה להם.
ישראל חסון: "(ה) עם קבלת האישורים, כאמור בסעיפים (א) ו-(ב), ולאחר שהשתכנעה שהשטח פנוי ממוקשים, תפנה המִנהלת למפקד הצבאי לביטול צו הסגירה, והמפקד הצבאי, או מי מטעמו, יבטל את צו הסגירה שניתן בהתאם לתקנה 125 לתקנות ההגנה (שעת חירום), 1945".
רוני בר-און: כן, בבקשה, אדוני, ראש אגף התכנון?
יוני גדג': עדיין לא.
יוני גדג': באופן בו סעיפי המשנה בסעיף 19 רשומים אפשר בטעות להבין שהמפעיל יכול לפעול בשטח ללא החברה המפקחת, ולדעתי נכון שהניסוח יהיה שונה כך שהמפעיל ייכנס ביחד עם החברה המפקחת---
מירי פרנקל שור: לא, זו לא היתה התפיסה שאנחנו---
יוני גדג': זה תנאי כדי שהחברה המפקחת תוכל אחר כך להגיד 'אכן השדה פנוי', על פי הקריטריונים שנקבעו.
יוני גדג': זה חייב.
מירי פרנקל שור: כל פעם מציגים משהו אחר.
מירי פרנקל שור: המפעיל והחברה המפקחת חייבים לעבוד אחד לצד השני.
קריאה: ודאי, היא מפקחת עליו.
מירי פרנקל שור: כלומר הוא הולך איתה צמוד כל הזמן?
יוני גדג': כן, איך הוא יפקח ויחתום אחר כך שהשדה פנוי?
מירי פרנקל שור: לא נלאה את הוועדה, אבל אם זו הדרישה, אז---
רוני בר-און: כן, זה פיקוח און ליין, מה שנקרא?
רוני בר-און: זה לא פיקוח כמו בבנייה, באים ובודקים, 'תתקדמו הלאה', באים בודקים, 'תתקדמו הלאה'?
בצלאל טרייבר: הם לא שולחים שום חומר למכון התקנים.
רוני בר-און: אתם מכירים את זה?
רוני בר-און: למרות שאתם רק מהקואליציה ואני מהאופוזיציה, אתם מכירים את זה או לא? זה מקובל?
דיאן אור: כן, זה מקובל.
רוני בר-און: אני מבקש, תישארו אחרי שאנחנו נצביע על העניין הזה ותראו, מכיוון שזה בנפשכם, כי זה באמת דיני נפשות של העניין הזה, שהנוסח שיוצא מפה יהיה זה שיעבור אחר כך גם בשנייה ובשלישית.
רוני בר-און: תקדישו לזה עוד כמה דקות.
בן שטרנברג: בעניין של הפיקוח---
רוני בר-און: אתם המפעילים?
בן שטרנברג: כן.
בן שטרנברג: הדבר הזה מתקיים היום.
בן שטרנברג: משרד הביטחון קבע מפעיל, קבע מפקח---
רוני בר-און: גמרנו.
רוני בר-און: נתקדם הלאה.
רוני בר-און: סעיף 20.
ישראל חסון: (מקריא): "סייג לאחריות הפלילית.
ישראל חסון: 20.
ישראל חסון: (א) על אף אמור בכל דין, מפעיל, חברה מפקחת או עובד מעובדיהם, לא ישאו באחריות פלילית בגין מעשה שביצעו בהתאם להוראות חוק זה או לפיו.
ישראל חסון: "(ב) על אף האמור בכל דין, משרד הביטחון, צבא הגנה לישראל, עובד משרד הביטחון או חייל, לא ישאו באחריות פלילית בגין מעשה שביצעו בהתאם להוראות חוק זה או לפיו".
רוני בר-און: יש לך הערות לזה?
אריאלה אלקלעי: אני אומרת, בסיכום שלי איתה אני צריכה לחזור הביתה, אתם תצביעו על זה ואנחנו---
מירי פרנקל שור: אריאלה, אני מבינה שהסעיף הזה מייצג את מתווה צור באחר, זה הסעיף ש---
אריאלה אלקלעי: אם זה צור באחר, אז אין בעיה...
מירי פרנקל שור: האם אתם רוצים---
רוני בר-און: אריאלה, במסגרת הפינה 'נעים להיזכר', אתם נזכרים בוויכוח שכבר יישבתם ביניכם?
רוני בר-און: הוא לא מעניין אותי כרגע.
רוני בר-און: סיכמתם, קדימה.
מירי פרנקל שור: הסעיף הזה הוא על דעתו של היועץ המשפטי של משרד הביטחון.
רוני בר-און: "סימן ד': דיווח".
ישראל חסון: (מקריא): "דיווח 21.
ישראל חסון: (א) המִנהלת תגיש לשר הביטחון ולוועדה המייעצת בכל שנה דין וחשבון כולל על ביצוע התכנית השנתית.
ישראל חסון: "(ב) שר הביטחון יגיש לממשלה ולוועדת החוץ והביטחון של הכנסת, עד ה-31 במרס בכל שנה, דין וחשבון על יישום תכנית העבודה של המִנהלת, מימוש התקציב, וכן ידווח לוועדה על כל עניין אחר הקשור לפעילות המִנהלת, לפי דרישתה".
רות פרמינגר: יש לי רק הערה אחת או שאלה.
רות פרמינגר: בנושא של ההגשה של הדין וחשבון, אפשר לכתוב או אפשר לציין שזה יהיה פתוח לקהל ושאנחנו נוכל להיות נוכחים---
רוני בר-און: אני לא בטוח.
רוני בר-און: יש לכם מניעה עם זה, צבא?
רוני בר-און: צבא, אני רוצה שזה יהיה פתוח לקהל, זה בכל אופן תרומות, זה כסף, אני רוצה שקיפות בעניין הזה.
רוני בר-און: שקיפות היום זה שם המשחק.
יוני גדג': אנחנו דנים עוד בסעיף שהתיישן כבר, סעיף 20.
רוני בר-און: חבל לכם על הזמן, אתם לא נראים לי אנשים שמבזבזים זמן על כלום.
רוני בר-און: אני מבקש לדעת, אני לא רואה בזה בעיה.
רות פרמינגר: מישהו צריך להיות אחראי ב---
יוני גדג': 20(א) לא ברור.
מירי פרנקל שור: לא, אני לא מוכנה.
מירי פרנקל שור: הסעיף הזה הוא על דעתו של היועץ המשפטי למערכת הביטחון.
רוני בר-און: סליחה, חברים, אני לא אשמע פה את מערכת הביטחון בשני הכובעים שלה.
רוני בר-און: סוכם, על דעת אחז בן ארי, נגמר הסיפור הזה.
יוני גדג': ---שאין פה אחריות.
רוני בר-און: אני אחראי.
רוני בר-און: אתה רוצה?
רוני בר-און: אני אהיה אחראי.
יוני גדג': אגב, זו המשמעות.
רוני בר-און: בסדר גמור, אני אהיה אחראי לזה.
יוני גדג': לא אתה אישית.
רוני בר-און: בסדר, בסדר.
רוני בר-און: אני שאלתי אתכם בעניין הזה, השקיפות, זה כסף של תרומות בסוף היום.
משה שלי: אני לא רואה בזה בעיה.
רוני בר-און: לפתוח את זה לציבור גם כן.
ישראל חסון: (מקריא): "פרק ה': ביצוע ותקנות".
ישראל חסון: "ביצוע ותקנות.
ישראל חסון: 22. (א) שר הביטחון ממונה על ביצוע חוק זה והוא רשאי להתקין תקנות לביצועו".
ישראל חסון: "(ב) תקנות לפי חוק זה יהיו באישור ועדת החוץ והביטחון של הכנסת".
ישראל חסון: "תחילה.
ישראל חסון: 23 (א) תחילתו של חוק זה בתום חודשיים מיום פרסומו.
ישראל חסון: "(ב) המִנה
ישראל חסון: לת תתקשר עם מפעל וחברה מפקחת לצורך פינוי שדה מוקשים ראשון בהתאם לתקנים, הכללים וסדרי עבודה שקבעה, לא יאוחר מתום שיש חודשים מיום פרסום חוק זה".
רוני בר-און: שר הביטחון יתקין את התקנות תוך שישה חודשים, כי שרים שלא אוהבים חוק ויש להם זמן להתקין תקנות---
נסים זאב: זו לא הבעיה במקרה הזה.
נסים זאב: אדוני, הסעיף האחרון הוא בעייתי---
אריה אלדד: אתה מתחיל לפנות שדה ראשון תוך שישה חודשים---
נסים זאב: אין מפעיל אחד.
נסים זאב: אדוני, יש כאן בעיה עם הסעיף האחרון, זה יהיה פר שדה, ולכן הסעיף הזה הוא לא---
נסים זאב: הסעיף האחרון, 23(ב).
נסים זאב: הוא לא מתאים, כי זה לפי שדה.
נסים זאב: זה לא מפעיל אחד.
רוני בר-און: לא, סליחה, חברים.
רוני בר-און: אתה מכיר את ההוא...
נסים זאב: אין לי בעיה, רק שזה לא מתאים לקונספציה.
נסים זאב: יש כמה מפעילים.
מירי פרנקל שור: סעיף 23(ב) הוא רעיון של הצהרת כוונות מטעם מדינת ישראל, על מנת להתחיל ולקבל תרומות.
מירי פרנקל שור: זה לא קשור לתכנית השנתית והרב שנתית שאתם---
נסים זאב: אם ניקח מפעיל אחד לשדה, אני מסכים.
ישראל חסון: אף אחד לא ימנע ממך לבחור חמישה מפעילים תוך חצי שנה.
נסים זאב: אבל אתה מדבר על שדה אחד, מפעיל אחד.
נסים זאב: זה לא ברור פה.
רוני בר-און: אפשר להבהיר את זה?
נסים זאב: צריך לנסח את זה ברוח של מה שאמרת, אדוני.
נסים זאב: לא אכפת לי, אבל זה לא---
מירי פרנקל שור: אנחנו ננסח את זה שיהיה עיקרון.
מירי פרנקל שור: העיקרון---
רוני בר-און: העיקרון הוא שמתחילים בעבודה.
נסים זאב: כן, זה העיקרון.
רוני בר-און: אם אפשר היה עוד לפני החוק, הייתי שמח.
רוני בר-און: מכיוון שאי אפשר, יהיה חוק, תהיה עבודה.
רוני בר-און: לא יהיה חוק, תהיה עבודה.
רוני בר-און: החוק לא מעניין אותי ברגע שהוא עובר, מעניינת אותי העבודה.
בצלאל טרייבר: אדוני היושב ראש, משרד הביטחון התחיל לעבוד, שני הג'נטלמנים שיושבים לידי כבר התחילו לכתוב את הנהלים של אותה רשות/מִנהלת במטרה לעמוד ב---
רוני בר-און: אני באמת אומר את זה בלי שמץ של ציניות, שאני באמת מתכבד ומכבד על ההודעה הזאת.
רוני בר-און: אני אומר לכם, חברים, חבל שקרה מה שקרה עם דניאל, חבל שקרה שאנחנו צריכים להניע את זה באיזה שהיא מערכת חוקית.
רוני בר-און: אני מקווה שבסוף כל התהליך הזה, שהוא לכאורה תהליך שהיה צריך לעבור מעצמו, יסדר את התוצאה.
רוני בר-און: שלא לשמה, יבוא לשמה.
מירי פרנקל שור: רק הבהרה, מר טרייבר, לגבי 23(ב).
מירי פרנקל שור: סעיף 23(ב) זו התחלה של פיילוט הראשון עוד לפני שתהיה תכנית, עוד לפני ש---
בצלאל טרייבר: לא לפני שיש חוק ויש תקציב.
רוני בר-און: גברתי היועצת המשפטית, עמדנו בכל התנאים המוקדמים טרם ההצבעה?
רוני בר-און: אני מבקש מכל חברי הכנסת, כל 73 חברי הכנסת שחתמו על הצעת החוק, שיתפסו את המקומות שלהם, תודה רבה.
רוני בר-און: מי בעד הצעת החוק?
רוני בר-און: ירים את ידו.
רוני בר-און: מי נגד?
רוני בר-און: מי נמנע?
רוני בר-און: שמח לבשר לאומה שפה אחד עברה הצעת החוק הזאת בוועדה, הוכנה לקריאה ראשונה.
רוני בר-און: בשבוע הבא אני מקווה קריאה ראשונה.
רוני בר-און: תודה רבה לכל המשתתפים.
איתן כבל: בוקר טוב לכולם.
איתן כבל: אני מבקש לפתוח את ישיבת ועדת החוץ והביטחון בנושא צו שירות המילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות) (הוראת שעה), התשע"ב-2011.
איתן כבל: ברשותכם, חבריי חברי הכנסת, האורחים המכובדים, קיימנו דיון בשאלה שתכף מי מכם יציג אותה, בשאלות המבצעיות ובדרישות המבצעיות למה ולמען מה נדרש הצו החריג הזה.
איתן כבל: חבר הכנסת מאיר שטרית, בוועדת המשנה אנחנו קיימנו דיון בצו.
איתן כבל: הדיון הוא דיון פתוח.
איתן כבל: << דובר >> שמואל לטקו: << דובר >> לפי סעיף 102א(ד), הדיון הוא דיון פתוח.
איתן כבל: לגופו של עניין, כדי שהדברים יובהרו.
איתן כבל: מערכת הביטחון הופיעה בפני ועדת המשנה שאני עומד בראשה והציגה את כל אותם דברים שהיא לא יכולה לומר בדיון פתוח.
איתן כבל: יש בקשה של מערכת הביטחון להחרגה שנובעת בעיקר מהשינויים שמתקיימים הן בצפון, אבל בעיקר בדרום, דבר שמצריך תוספת של כוח אדם.
איתן כבל: זה יגרום לכך שכ-22 גדודים יצטרכו לעשות סבב מילואים נוסף שהוא קצת מחריג את ימי המילואים הקבועים על פי חוק.
איתן כבל: לכן, על פי חוק המילואים נדרש צו של שר הביטחון שצריך להיות מאושר על ידי ועדת החוץ והביטחון.
איתן כבל: נקריא את הצו.
מאיר שטרית: לא הבנתי למה עשו את החוק הזה מהתחלה.
איתן כבל: תבטל את החוק רטרואקטיבית כשאתה היית חייל.
איתן כבל: עזוב אותנו עכשיו.
איתן כבל: סיימנו את הנוסטלגיה.
אמיר רוגובסקי: לפני שאני אקרא את הצו, אני אגיד בפתיחה שלמעשה התעסוקה המבצעית נקבעה אחת לשלוש השנים על פי חוק כאשר ניתנה לשר הביטחון האפשרות להגיש צו באישור ועדת החוץ והביטחון להחרגה של הקריאה ליותר מפעם בשלוש שנים.
אמיר רוגובסקי: השימוש בצו לאחרונה נעשה לאותן יחידות או תפקידים בהם התעסוקה היא לא תעסוקה כמו גדוד.
אמיר רוגובסקי: למשל, דיברנו על חיילים – זה מופיע בסעיפים 1 עד 6 – בשייטת 13, באלפיניסטים, בחיל הים וכן הלאה, שם אין מסגרת של תעסוקה קבועה.
אמיר רוגובסקי: מסעיף 7 למעשה אנחנו מדברים על יחידות אותן אנחנו מבקשים להפעיל לאור השינוי במציאות הביטחונית שנובעת, כפי שנאמר, משתי סיבות.
אמיר רוגובסקי: לא נפרט יותר כי אני בטוח שמכירים, אבל אני אומר לצורך הפרוטוקול שהשינויים המרכזיים מדברים על השינוי בגזרה הצפונית בדגש על פריסת הכוחות בגבול עם סוריה לאור האירועים שהיו למעשה בשני אירועים רצופים של יום הנכבה ויום הנכסה וכל מה שהיה שם, והאירוע השני הוא אירוע הפיגוע בעין נטפים שכתוצאה מהאירוע הזה למעשה תפיסת ההפעלה בגבול הדרומי השתנתה, גם בהקשרים של בניית הגדר אבל בוודאי שעד בניית הגדר הצבת כוחות סדירים וכוחות לוחמים בגזרה מעבר למה שהיה בעוטף אילת לפני כן.
אמיר רוגובסקי: נכון להיום נמצאים שם למעשה גם כוחות סדירים וגם כוחות מילואים.
אמיר רוגובסקי: התוצאה של השינוי הזה חייבה אותנו כבר בשנה הזאת לקרוא ליחידות מילואים שתוכננו לתעסוקה בשנה הבאה, לקרוא להן כבר בשנה הזאת.
אמיר רוגובסקי: זאת אומרת, להקדים את התעסוקה שלהן.
אמיר רוגובסקי: דרך זה נוצר פער בגרף התעסוקה לשנה הבאה.
אמיר רוגובסקי: הדבר השני, מתוך הנחה שאנחנו למעשה מקיימים ליין רציף שהוא 17 גדודים, אנחנו צריכים גם בשנה הבאה להגדיל את סד"כ המילואים שמבצע תעסוקה מבצעית.
שאול מופז: זה אומר שאתם מזמנים פעם שלישית?
אמיר רוגובסקי: לא.
אמיר רוגובסקי: פעם שנייה.
שאול מופז: פעם שנייה בשנה?
אמיר רוגובסקי: בשלוש שנים.
אמיר רוגובסקי: אותם 22 גדודים שמתבקשים כאן מסעיף 7 ועד סעיף 15, למעשה הם גדודים שעשו כולם תעסוקה ב-2010.
שאול מופז: לכמה זמן זה?
אמיר חי: התעסוקה היא ל-שלושה שבועות ועוד ארבעה ימים.
אמיר חי: 25 ימים ליחידה.
שאול מופז: איזה סד"כ זה מוסיף?
אמיר רוגובסקי: גדוד ב-ליין.
שאול מופז: גדוד ב-ליין בשנה.
אמיר רוגובסקי: כן.
שאול מופז: כמה ליינים זה?
אמיר רוגובסקי: רק אחד.
אמיר רוגובסקי: ליין אחד, 17 גדודים.
איתן כבל: גבול דרומי.
שאול מופז: דיברת על רמת הגולן.
אמיר רוגובסקי: אמרתי שיש שני שינויים שעשינו כאשר שינוי אחד הוא בתפיסה של העלאת כוחות סדירים לרמת הגולן.
שאול מופז: זה יוסיף ליין של גדוד.
אמיר רוגובסקי: ליין של גדוד בגזרת הדרום.
אמיר רוגובסקי: בנוסף לכך אני אומר שאנחנו מקימים חטיבה מרחבית בדרום חדשה שהיא כמובן מבוססת על סדיר.
אמיר רוגובסקי: היום זאת חטיבת הנח"ל.
אמיר רוגובסקי: התחלנו עם גולני ועכשיו נח"ל, היום זה סדיר ואנחנו מקימים שם מפקדת חטמ"ר.
אמיר רוגובסקי: לכן, זאת הבקשה שלנו לאישור הצו.
איתן כבל: בסך הכול זה סבב של 22 גדודים נוספים.
איתן כבל: זאת הבקשה.
אמיר רוגובסקי: הצגנו בוועדת המשנה את המיצוי של היחידות ואת הפריסה שלהן.
אמיר רוגובסקי: בגלל שישיבת הוועדה פתוחה, לא נפרט.
איתן כבל: נקריא ולאחר מכן נצביע.
איתן כבל: ברשותכם, אני רוצה להעיר הערה.
איתן כבל: יום הזה שמתקיים השירותרום צריך להזכיר שלא היה מי שדחף את חוק המילואים יותר מיושב ראש ועדת החוץ והביטחון.
איתן כבל: בעצם עשית שינוי דרמאטי.
איתן כבל: אני יכול לומר לך שזאת מהפכה אמיתית וצריך לומר זאת עכשיו.
איתן כבל: אחד הדברים שאמרתי גם למערכת הביטחון על כל ההחרגות האלה, מעבר לעניין שזה דיון אחר שאנחנו עושים מולם, של מיצוי הכוח של חיילים, כאשר מהמעבר מהסדיר למילואים הם נעלמים.
איתן כבל: פשוט מתאדים להם באיזושהי דרך.
איתן כבל: לא נפתח עכשיו את הדיון.
איתן כבל: זה גורם לכך שיש לא מעט חיילים שנדרשים להמשיך מגיל 40 עד גיל 45, עד גיל 49, וזה בדרך כלל ביחידות.
איתן כבל: תמיד אמרתי לפרוטוקול שמעטים האנשים שרוצים להזדקן.
איתן כבל: זאת קבוצה שמחכה לגיל ארבעים וכשמגיע גיל ארבעים, אומרים לה שתמשיך עד גיל 49.
איתן כבל: יש נקודה אותה העליתי בפני מערכת הביטחון.
איתן כבל: מי שרוצה את הקבוצה המיוחדת הזאת יותר מהרוב המכריע של חיילי צה"ל, שיתגמל אותה.
איתן כבל: אם הוא לא יודע לתת מענה טכני, של חיילים במקום, שיתגמל אותה.
איתן כבל: הנחתי גם הצעת חוק כזאת ואנחנו נדון בה בבוא העת.
איתן כבל: היה חשוב לי לומר את זה ולו רק בשביל הפרוטוקול.
איתן כבל: בבקשה, נא להקריא ונצביע.
אמיר רוגובסקי: צו שירות המילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות) (הוראת שעה), התשע"ב-2011.
אמיר רוגובסקי: בתוקף סמכותי לפי סעיף 7(ג)(2) לחוק שירות המילואים, התשס"ח-2008 (להלן – החוק), לאחר ששוכנעתי כי קיימים צורכי ביטחון המצדיקים זאת, ובאישור ועדת החוץ והביטחון של הכנסת, אני מצווה לאמור: 1.
אמיר רוגובסקי: תעסוקה מבצעית של יותר מפעם אחת בתקופה של שלוש שנים רצופות ניתן לקרוא לחייל מילואים המשרת בתפקידים ובמקצועות המפורטים בתוספ0ת, לשירות מילואים למטרת תעסוקה מבצעית יותר מפעם אחת במהלך תקופה של שלוש שנים רצופות.
אמיר רוגובסקי: 2.
אמיר רוגובסקי: תוקף תוקפו של צו זה עד יום י"ח בטבת התשע"ג (31 בדצמבר 2012).
אמיר רוגובסקי: תוספת (סעיף 1) 1.
אמיר רוגובסקי: חייל המשרת בפלוגת האלפיניסטים בגדוד הסיור בפיקוד צפון.
אמיר רוגובסקי: חייל המשרת ביחידה לפינוי שלגים של גדוד הסיור בפיקוד צפון.
אמיר רוגובסקי: 3.
אמיר רוגובסקי: חייל המשרת בתפקיד מפקד כלי שיט, מפקד מוצב שליטה, מפקד שאינו קצין (מש"ק) השטה ימי או סגן מפקד דבור בחיל הים.
אמיר רוגובסקי: 4.
אמיר רוגובסקי: לוחם ביחידת שייטת 13.
אמיר רוגובסקי: 5.
אמיר רוגובסקי: חייל המשרת ביחידת מטוסים זעירים ללא טייסים (מזל"טים) בזרוע היבשה.
אמיר רוגובסקי: 6.
אמיר רוגובסקי: חייל המשרת בגדוד נגד מטוסים (נ"מ) לפי קביעת ראש חטיבת המבצעים באגף המבצעים של צבא ההגנה לישראל (להלן – צה"ל( ובאישור ראש אגף כוח אדם בצה"ל.
אמיר רוגובסקי: 7.
אמיר רוגובסקי: חייל המשרת בגדודי חיל רגלים 9219 ו-9220 מעוצבת עמוד האש.
אמיר רוגובסקי: 8.
אמיר רוגובסקי: חייל המשרת בגדוד סיור 6408 מעוצבת עמוד האש.
אמיר רוגובסקי: 9.
אמיר רוגובסקי: חייל המשרת בגדודי חיל רגלים קל 9306, 9221, 9213, 7114, 7035, 7014 ו-21 מאוגדת אזור יהודה ושומרון.
אמיר רוגובסקי: 10.
אמיר רוגובסקי: חייל המשרת בגדוד 293 מעוצבת הגליל.
אמיר רוגובסקי: 11.
אמיר רוגובסקי: חייל המשרת בגדודי חיל רגלים קל 8149, 5033 ו-630 מעוצבת שועלי הדרום.
אמיר רוגובסקי: 12.
אמיר רוגובסקי: חייל המשרת בגדודי חיל רגלים קל 9271, 8116, 5031 ו-969 מעוצבת אדום.
אמיר רוגובסקי: 13.
אמיר רוגובסקי: חייל המשרת בגדוד סיור 7810 מעוצבת געש.
אמיר רוגובסקי: 14.
אמיר רוגובסקי: חייל המשרת בגדודי חיל רגלים קל 7109 ו-5023 ממחוז דרום בפיקוד העורף.
אמיר רוגובסקי: 15.
אמיר רוגובסקי: חייל המשרת בגדוד חיל רגלים קל 9239 ממחוז ירושלים בפיקוד העורף.
נסים זאב: שאלה להבהרה.
נסים זאב: כמה פעמים זה?